સુરત, તા. 22 : શહેરના લિંબાયત વિસ્તારમાં ત્રણ વર્ષની બાળકી સાથે દુષ્કર્મ આચર્યા બાદ હત્યા કરીને નાસી છૂટેલા આરોપી અનિલ યાદવને સુરત શહેર પોલીસ બિહારથી ઝડપી લાવી છે. શહેર પોલીસ કમિશનરે આજે જણાવ્યું હતું કે, આરોપી અનિલ યાદવને બિહારથી ચાર દિવસનાં ટ્રાઝિટ રિમાન્ડ મેળવીને ક્રાઈમ બ્રાન્ચ દ્વારા સુરત લવાયો છે. આરોપી અનિલ યાદવે બાળકી સાથે દુષ્કર્મ આચરતા પૂર્વે અશ્લીલ ફિલ્મ જોતો હોવાની કબૂલાત કરી છે.